Ungdommens Bystyremøte i Oslo

Ungdommens Bystyremøte (UBM) er et arrangement der om lag 130 delegater fra ulike ungdomsorganisasjoner, elevråd, lokale ungdomsråd og SUR møtes for å diskutere politikk og vedta saker som angår ungdom i Oslo. I 2016 arrangeres UBM for 20. gang. Møtet avholdes over to eller tre dager i starten av februar hvert år, og finner sted i Rådhuset i Oslo. UBM har de siste årene hatt en politikerdialog der delegatene har diskutert de fem prioriterte sakene med bystyremedlemmer.

UBM 

Ungdommens Bystyremøte er en arena for ungdomsmedvirkning i Oslo. Ungdommer samles for å fremme sine saker, diskutere dem og til slutt vedta fem saker som sendes videre til bystyret for behandling. Bystyret er forpliktet til å behandle disse fem sakene på lik linje med saker politikerne selv fremmer.

Det første UBM-møtet ble avholdt i 1996. Flere medier har gjennom årene dekket møtet, og flere kjente politikere har gjestet arrangementet. På UBM i 2010 gjestet kronprinsesse Mette-Marit rådhuset på UBMs første dag.

Noen av sakene ungdommene ved UBM har fått igjennom siden starten i 1996:
 bedre seksualundervisning
 lærerevaluering på videregående skoler
 støtteordning for ungdomsprosjekter ("1,5 mill til hva du vil")
 opprettelsen av Sentralt Ungdomsråd
 felles skolebevis
 kulturkort for ungdom
 opprettelsen av Ungdommens Nasjonalforsamling
 utbedring av nattbusstilbudet i Oslo

UBM 2021 
Ungdommens bystyremøte 2021 ble avholdt 26. og 28. oktober i Oslo rådhus.

UBM 2021 vedtok fem prioriterte saker som ble oversendt til bystyret for ordinær behandling. De fem sakene var:

 Gi oss muligheten til å jobbe
 Senk terskelen for psykisk helsehjelp
 Kvitteringsordning nå!
 Osloskolen trenger en plan for håndtering av seksuell trakassering
 Forbedre rusomsorgen i Oslo

UBM 2020 
Ungdommens bystyremøte 2020 ble avholdt 12, 13, 14 og 22. oktober i Oslo rådhus.

UBM 2020 vedtok fem prioriterte saker som ble oversendt til bystyret for ordinær behandling. De fem sakene var:

 Gi oss noen å snakke med - styrk psykologtjenesten
 Bedre fritidstilbud - et samfunn for alle
 Moderne rasisme og diskriminering inn i læreplanen
 Eksamensdagene er for knappe - vi vil ha mappe!
 Fra carport til kollektivtransport

UBM 2019 
UBM 2019 vedtok fem prioriterte saker som ble oversendt til bystyret for ordinær behandling. De fem sakene var:

 Et hjem for oss, et hjem for deg: Ungdom inn på boligmarkedet
 Jobb til ungdom
 Gratis sanitetsprodukter og prevensjon på skolen 
 Psykt viktig: Mer undervisning om psykisk helse
 Karakter SEX: Bedre seksualitetsundervisning

UBM 2018 
UBM 2018 vedtok fem prioriterte saker som ble oversendt til bystyret for ordinær behandling. De fem sakene var:

 Hjelp! Vi kan ikke svømme
 En skolehelsetjeneste tilpasset eleven
 Mappevurdering
 Helsehjelp til overgrepsutsatte
 Kildesortering: også på jobb og skole

UBM 2017 
UBM 2018 vedtok fem prioriterte saker som ble oversendt til bystyret for ordinær behandling. De fem sakene var:

 Jobb til unge
 Fleksitid på alle vgs i Oslo
 Voldsforebygging i Osloskolen
 Mer fokus på psykisk helse
 Mer personlig økonomi i Osloskolen

UBM 2016 
Ungdommens bystyremøte ble avholdt to ganger i 2016. Det første møtet ble avholdt 3. og 8. mars 2016 i Oslo rådhus.

UBM 2016 vedtok fem prioriterte saker som ble oversendt til bystyret for ordinær behandling. De fem sakene var: 
 Integrering av flyktninger
 Fra grått til grønt - flere parker i Oslo
 Bort med fraværsgrensen
 Matsvinn, forsvinn fra Oslo
 Bevar Oslos lokale bedrifter

Ragni Flagstad ble valgt til leder av SUR, mens Rami Chumber ble valgt til nestleder.

UBM 2015 
Ungdommens bystyremøte ble avholdt 3. og 12. februar 2015 i Oslo rådhus.

UBM sendte fem saker til bystyret for ordinær behandling, disse var følgende: 
 Et bedre helsetilbud for unge
 Ny T-banetunnell
 Bosetting av flere flyktninger
 Bilfritt sentrum
 Bedre seksual- og LHBT+-undervisning Osloskolen

Maika Marie Godal Dam ble valgt til leder av SUR, mens Maria Skage El-Yousef ble valgt til nestleder.

UBM 2014 
Ungdommens bystyremøte ble avholdt 4. og 13. februar 2014 på Oslo rådhus.

UBM sendte fem saker til bystyret for ordinær behandling, disse var følgende:
Vekk med trynefaktor! Anonym retting av heldagsprøver
Politisk fravær i Ungdomsskolen
Styrk helsetilbudene for ungdom i Oslo
Verdige løsninger for bostedsløse
Ungdomspris til ungdom - billigere kollektivtilbud for ungdom

Sigurd Log Røren ble valgt til leder av SUR, mens Maika Marie Godal Dam ble valgt til nestleder.

UBM 2013 
Kronprins Haakon Magnus og ordfører Fabian Stang åpnet Ungdommens bystyremøte 2013. Om lag 150 ungdommer møtte for å stemme frem fem saker som skulle oversendes til Oslo bystyre for ordinær behandling. Møtet ble avholdt 7. og 15. februar på Oslo rådhus.

UBM sendte fem saker til bystyret for ordinær behandling, disse var følgende:
Eksamenstilbud i sommerskolen
Barn på hospits
Svømmeferdighetene til Osloungdommen trenger et løft
Styrking av skolehelsetjenesten og helsestasjonene
En behovsbasert finansieringsmodell for Osloskolen

Balder Bryn Morsund ble valgt til leder for Sentralt Ungdomsråd i Oslo (SUR).

UBM 2012 
Ungdommens bystyremøte ble avholdt 7. og 16. februar 2012 på Oslo rådhus.

UBM sendte fem saker til bstyret for ordinær behandling, disse var følgende:
Ny sentrumstunnel for t-bane
Endret skolevalgsordning
Utbedret nattbusstilbud
Grunnleggende rettigheter for papirløse
Bilfritt sentrum innenfor Ring 1

Andreas Svela ble valgt til leder av SUR, mens Balder Morsund ble valgt til nestleder.

UBM 2011 
Ungdommens Bystyremøte 2011 ble avholdt 3. og 8. februar. Kommunalminister Liv Signe Navarsete gjestet UBM den 3. februar

UBM sendte fem saker til bstyret for ordinær behandling, disse var følgende:
 Bedret kulturkort – mer ungdomsrettete tilbud
 Rådgivningstjensten i Osloskolen
 La homofile bli blodgivere
 Spredning av kommunale boliger
 Ikke voksen som 16-åring

Julianne Borgen ble valgt til leder av SUR, mens Andreas Svela ble valgt til nestleder.

UBM 2010 

Blant sakene som ble behandlet var disse:
Krav og standarder for skolehelsetjenesten
Bedre førstehjelpsundervisning til ungdom
Norsk Grunnkurs i Førstehjelp må gjøres obligatorisk i Osloskolen og skal friskes opp jevnlig.
Mer synlig politi i gatene på kvelds-/nattestid
Lønningene til politiet må økes for å styrke rekruttering og dermed gi mer synlig politi i gaten på kvelds- og nattestid.''
Øk aldersgrensen for barnebillett i kollektivtrafikken i Oslo
Aldersgrensen på alle barnebilletter bør gjelde så lenge man er elev eller student. 
All kollektivtransport bør bli billigere

Barne- og ungdomsorganisasjoner
Politikk i Oslo